Dis deesdae amper ondenkbaar om te dink aan ’n fees of ’n groot byeenkoms van mense. Maar in die baie jare waarin groot byeenkomste nie ’n bedreiging vir mense se gesondheid was nie, het Potchefstroom talle sulke feeste gehad.
Pretorius is spesiaal onder begeleiding van ’n groep perderuiters by sy huis gehaal. Die ganse manlike bevolking van Potchefstroom en ’n groot groep van buite die dorp het oor die markplein ’n gewapende erewag gevorm waardeur die ruiterstoet in “plegtige stilte” na die landdroskantoor beweeg het.
Die inhuldiging het binne plaasgevind. Na ’n teken deur die kommandante is die stilte verbreek deur die kletter van geweervuur en die gebulder van ’n kanon. Die vlag is gehys en die skare het gejuig. Nog ’n teken is gegee en daar was weer stilte.
Na die ander gekose lede van die Volksraad ingehuldig is, het ds Dirk van der Hoff, wat die inhuldiging behartig het in sy ampskleed, gevolg deur die president en sy raadslede “en daar achter een gansche trein van mannen en vrouwen en kinderen in groot getalle” gestap na die middel van die markplein waar die vlag gestaan het. Tans die plek waar die Eeufeesgedenkteken agter die stadsaal staan.
Die groep is daarna na die kerk die eerste Hervormde kerkgebou wat op die suidwestelike hoek van Kerk- en Potgieterstraat gestaan het. Daar het ds Van der Hoff ’n gebed gedoen, “hield nogmaals een aanspraak” en die laaste vers van Psalm 134 is gesing.
Die prosessie is weer na waar die vlag gehys was, waarop nog toesprake gevolg het. Die president is gevra of hy die vlag sal beskerm. Op sy ja-antwoord is daar weer met die gewere losgebrand.
Hierdie was die eerste van drie keer wat MW Pretorius president van die ZAR geword het. Sy droom was om die Transvaal en die Vrystaat te verenig en in 1860 toe hy met verlof na die Vrystaat is om dié saak te bevorder het die koeëls vir ’n ander rede in Potchefstroom gevlieg. In dié Burgeroorlog het Paul Kruger en Stefanus Schoeman met mekaar slaags geraak het, nadat Schoeman sy waarnemende presidentskap vir homself permanent wou maak.
Oorheers deur die reuse Dan Tloome-kompleks, staan die Eeufeesgedenkteken, weggesteek in die tuin van die munisipale kompleks.
Op die plek waar die Eeufeesgedenkteken opgerig is, is letterlik diep spore in die geskiedenis van Potchefstroom getrap.